Engelbert Humperdinck vuonna 2009
**Engelbert Humperdinck** (s. 2. toukokuuta 1936 Madras, Brittiläinen Intia), oikealta nimeltään **Arnold George Dorsey**, on englantilainen pop-laulaja, joka nousi kansainväliseen maineeseen 1960-luvulla. Hänen tunnetuimpia menestyskappaleitaan ovat "Release Me", "Last Waltz", "Quando, Quando, Quando", "Spanish Eyes" ja "There Goes My Everything", "After The Lovin" ja "When There´s no You". Hän edusti Isoa-Britanniaa vuoden 2012 euroviisuissa.

Varhaisvuodet
-------------

Arnold Dorsey syntyi Madrasissa, Brittiläisessä Intiassa. Hänen isänsä oli siirtomaa-armeijan insinööri ja äitinsä saksalainen. Hän oli kymmenvuotias hänen perheensä muuttaessa Leicesteriin Englantiin. Vuotta myöhemmin hän alkoi harjoitella saksofonin soittoa.

Musiikkiura
-----------

1950-luvun alusta lähtien Dorsey soitti yökerhoissa mutta ei uskaltanut yrittää laulamista ennen kuin 17-vuotiaana. Ensimmäisen levytyksensä "I'll Never Fall in Love Again" hän teki Decca Records -levy-yhtiössä vuonna 1958 nimellä Gerry Dorsey, sillä hänen vanhempansa nimittivät poikaa aina Gerryksi. Dorsey jatkoi työskentelyä yökerhoissa vuoteen 1961 asti, jolloin hän sairastui tuberkuloosiin. Tervehdyttyään hän työskenteli ilman suurempaa menestystä yökerhoissa vuoteen 1966, jolloin hän tapasi vanhan kaverinsa Gordon Millsin, joka oli Tom Jonesin manageri.

Gordon Mills suositteli nimen vaihtamista näyttävämmäksi Engelbert Humperdinckiksi (saksalaisen myöhäisromantiikan ajan säveltäjän mukaan). Mills järjesti uuden sopimuksen Decca Recordsin kanssa. Vuoden 1967 alkupuolella Engelbert levytti kappaleen "Release Me", josta tuli listamenestys Atlantin molemmin puolin. "Release Me" nousi listaykköseksi Englannissa lyöden The Beatles -yhtyeen singlen "Penny Lane" / "Strawberry Fields Forever", jotka niin sanottuna tupla-A-singlenä BBC katsoi levymyynnin kannalta kahdeksi eri levyksi. "Release Me" -kappaleen uskotaan myyneen enimmillään 85 000 kappaletta päivässä. "After the Lovin" -kappaleesta tuli yksi suosituimmista hiteistä hänen urallaan vuonna 1976 ja hän sai Grammy-palkinnon tämän johdosta. Hänet valittiin Hollywood Walk of Fameen 1989, ja hän voitti Golden Globe -palkinnon samana vuonna. Vuonna 2000 ilmestyi levyalbumi *Engelbert AT His Very Best*, joka nousi listojen kärkisijoille.

Humperdinck edusti Isoa-Britanniaa vuoden 2012 euroviisuissa kappaleella *Love Will Set You Free*, joka sai finaalissa 12 pistettä, sijoittuen toiseksi viimeiselle sijalle.

Lähteet
-------

1. ↑  Hannah Furness: Engelbert Humperdinck, Britain's Eurovision entry, insists: 'My heart is with the Germans' *Telegraph*.  24.5.2012. Viitattu 17.2.2017.
2. ↑  About Engelbert Humperdinck *MTV*. Viitattu 17.2.2017.
3. ↑  How I took The Hump from Great Yarmouth to Vegas: Englebert Humperdinck's former manager reveals how he brought the singer success *Mail Online*.  6.3.2012. Viitattu 25.7.2012.
4. ↑  77-vuotias legenda edustaa Britanniaa euroviisuissa  02.03.2012. Iltalehti.

Aiheesta muualla
----------------

* Engelbert Humperdinckin viralliset sivut (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Yhdysvallat
* Latvia
* Tšekki
* Australia
* Korea
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |